El Registre és l'eina que permet al Govern de la Generalitat de Catalunya conèixer les demandes i necessitats dels catalans i catalanes residents a l'exterior.
El primer pas perquè la Generalitat pugui desenvolupar actuacions adreçades als catalans i catalanes residents a l'exterior és conèixer-ne el nombre, la identitat i la ubicació.
Així mateix, el Registre és l'instrument que possibilita als ciutadans i ciutadanes inscrits l'exercici dels seus drets com a catalans i catalanes i, en qualsevol cas, que les actuacions de la Generalitat adreçades a aquest col·lectiu siguin més efectives.
Per a inscriure-us al Registre heu de complir els requisits següents:
El veïnatge administratiu es refereix a l'empadronament i és el criteri que atorga la condició política de català segons l' Estatut d'autonomia de Catalunya del 2006.
Per a estar inscrit al Registre heu d'acreditar que el vostre últim empadronament dins l'Estat espanyol va ser en un municipi català.
La inscripció al Registre és gratuïta.
La inscripció al Registre està oberta permanentment.
Heu de sol·licitar aquest certificat a la delegació provincial del Instituto Nacional de Estadística (INE) corresponent al vostre darrer veïnatge administratiu a Catalunya, mitjançant aquest formulari de sol·licitud.
Podeu fer-ho presencialment, per correu postal o per fax (opció recomanada).
Si no disposeu de fax, la Secretaria d'Acció Exterior i de la Unió Europea us pot ajudar a fer aquest tràmit.
Trobareu més informació en aquest enllaç.
Com a resident permanent a l'exterior, us heu haver donat d'alta a l'ambaixada o oficina consular espanyola del país on residiu actualment.
Si ja heu fet aquest tràmit, no cal fer cap altra gestió a consolats i ambaixades espanyoles.
Al web del Registre trobareu informació sobre la inscripció, la sol·licitud de serveis i/o modificació de dades i la cancel·lació de la vostra inscripció.
També hi trobareu informació detallada dels serveis i condicions avantatjoses per a les persones inscrites.
És el document que identifica i permet l'accés a la cobertura sanitària general dels serveis sanitaris del Servei Català de la Salut.
Poden sol·licitar la TSI per a les seves estades temporals a Catalunya els catalans i catalanes residents a l'exterior i inscrits al Registre que no siguin titulars de cobertura sanitària pública en relació amb l'aplicació d'acords bilaterals o multilaterals en matèria d'assistència sanitària, o bé aquelles persones que, tot i residir en un país amb acord bilateral o multilateral amb Espanya en matèria d'assistència sanitària bàsica (Andorra, Brasil, Marroc, Perú, Suïssa, Tunísia, Xile, països de la Unió Europea i de l'Espai Econòmic Europeu) no siguin titulars de cobertura sanitària.
Per a obtenir més informació o resoldre qualsevol dubte sobre el Registre, podeu trucar al telèfon de suport i informació següent: 00 34 902400012.
També us podeu adreçar a la bústia de contacte o bé enviar un correu electrònic a [EMAIL].
Ens podeu fer arribar aquesta consulta a la bústia del Registre ( [EMAIL] ), juntament amb la còpia escanejada del vostre DNI o passaport.
Quan ens faciliteu aquesta informació, us contestarem per correu electrònic, adjuntant-vos un certificat d'inscripció on s'indicarà si esteu correctament inscrit/a al Registre de catalans i catalanes residents a l'exterior, i amb quines dades, per tal que les pugueu actualitzar si són obsoletes.